****

****

**Projektu iesniegumu vērtēšanas kritēriju piemērošanas metodika**

|  |  |
| --- | --- |
| Darbības programmas nosaukums | Eiropas Savienības kohēzijas politikas programma 2021. – 2027. gadam |
| Prioritārā virziena numurs un nosaukums | 2.1. Klimata pārmaiņu mazināšana un pielāgošanās klimata pārmaiņām |
| Specifiskā atbalsta mērķa numurs un nosaukums | 2.1.1. “Energoefektivitātes veicināšana un siltumnīcefekta gāzu emisiju samazināšana” |
| Specifiskā atbalsta mērķa pasākuma numurs un nosaukums | 2.1.1.4. pasākums "Energoefektivitātes paaugstināšana valsts ēkās" |
| Projektu iesniegumu atlases veids | Ierobežota projektu iesniegumu atlase |
| Atbildīgā iestāde | Ekonomikas ministrija |

Vispārīgie nosacījumi projektu iesniegumu vērtēšanas kritēriju piemērošanai:

1. Projekta iesniegums sastāv no projekta iesnieguma veidlapas Kohēzijas politikas fondu vadības informācijas sistēmā, tās datu laukiem un pielikumiem, un papildus iesniedzamajiem dokumentiem.
2. Norāde par kritērija izvērtēšanai nepieciešamās informācijas atrašanās vietu projekta iesniegumā (projekta iesniegumā, tā pielikumos un papildus iesniedzamajos dokumentos) ir indikatīva un gadījumos, ja noteiktajā vietā informācija nav pieejama, nepieciešams izskatīt visu projekta iesniegumu un tā pielikumus pilnībā.
3. Vērtējot projekta iesnieguma atbilstību kritērijiem, jāņem vērā projekta iesniegumā un publiskajos reģistros pieejamā informācija. Vērtējumu nevar balstīt uz pieņēmumiem vai citu informāciju, ko nav iespējams pārbaudīt vai pierādīt, vai kas neattiecas uz konkrēto projekta iesniegumu. Tomēr, ja vērtētāja rīcībā ir kāda informācija, kas var ietekmēt projekta vērtējumu, jānorāda konkrēti fakti un informācijas avoti, kas pamato un pierāda vērtētāja sniegto informāciju. Veicot pārbaudi publiskajos reģistros, jāfiksē pārbaudītā informācija, piemēram, izdruku no publiskā reģistra pievienojot projekta lietai vai veicot ekrānšāviņa (print screen funkcija) saglabāšanu.
4. Vērtējot projekta iesniegumu, jāpievērš uzmanība projekta iesniegumā sniegtās informācijas saskaņotībai starp visām projekta iesnieguma sadaļām, tā pielikumiem un papildus iesniegtajiem dokumentiem, kuros informācija minēta. Ja informācija starp projekta iesnieguma sadaļām, tā pielikumiem un papildus iesniegtajiem dokumentiem nesaskan, ir jāizvirza nosacījums par papildu skaidrojuma sniegšanu vai precizējumu veikšanu pie tā kritērija, uz kuru šī nesakritība ir attiecināma.
5. Kritērija ietekme uz lēmumu “P” nozīmē, ka kritērijs ir precizējams un kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, ka projekta iesniedzējs nodrošina pilnīgu atbilstību kritērijam lēmumā noteiktajā laikā un kārtībā.

Kritērija ietekme uz lēmumu “N/A” nozīmē, ka kopumā specifiskā atbalsta mērķa pasākumā vērtēšanas kritērijos šis kritērijs ir iekļauts, bet konkrētajā projektā šis kritērijs nav jāvērtē vai kritērijs nav attiecināms

1. Atbilstību izslēgšanas kritērijiem vērtē atbilstoši 2023. gada 13. jūlija Ministru kabineta noteikumiem Nr. 408. “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027.gada plānošanas periodā”.
2. Projekta iesnieguma vērtēšanā izmantojami:
3. Eiropas Savienības kohēzijas politikas programma 2021. – 2027. gadam;
4. Ministru kabineta *2024. gada noteikumi Nr.881* “Eiropas Savienības Kohēzijas politikas programmas 2021.–2027. gadam 2.1.1. specifiskā atbalsta mērķa "Energoefektivitātes veicināšana un siltumnīcefekta gāzu emisiju samazināšana” 2.1.1.4. pasākuma "Energoefektivitātes paaugstināšana valsts ēkās" un 2.1.1.7. pasākuma "Valsts iestāžu infrastruktūras optimizācija" īstenošanas noteikumi” (turpmāk – MK noteikumi);
5. Eiropas Savienības kohēzijas politikas programmas 2021. – 2027. gadam 2.1.1. specifiskā atbalsta mērķa "Energoefektivitātes veicināšana un siltumnīcefekta gāzu emisiju samazināšana” 2.1.1.4. pasākuma "Energoefektivitātes paaugstināšana valsts ēkās" projektu iesniegumu atlases nolikums.
6. Eiropas Savienības fondu vadošās iestādes 2024. gada 11. aprīļa metodika Nr. 3.1. “Eiropas Reģionālās attīstības fonda, Eiropas Sociālā fonda plus, Kohēzijas fonda un Taisnīgas pārkārtošanās fonda projektu iesniegumu atlases metodika 2021. – 2027. gadam”.

|  |  |  |  |  |
| --- | --- | --- | --- | --- |
| **Kritērijs** | | **Vērtēšanas sistēma** | | **Piemērošanas skaidrojums** |
| **Kritērija veids**  **(P-precizējams)** | **Jā; Jā, ar nosacījumu; Nē[[1]](#footnote-2)** |
| **1. VIENOTIE KRITĒRIJI** | | | | |
|  | Projekta iesniegums atbilst MK noteikumos par SAM īstenošanu noteiktajām specifiskajām prasībām:   * + 1. Projekta iesniedzējs atbilst MK noteikumos par SAM īstenošanu noteiktajam iesniedzēju lokam;     2. Projekta īstenošanas termiņš atbilst MK noteikumos par SAM īstenošanu noteiktajam termiņam;     3. Projekta iesniegumam ir pievienoti nolikumā noteiktie papildu pievienojamie pielikumi. | P | Jā | Projekta iesniedzēja un projekta iesnieguma atbilstību pārbauda, pamatojoties uz projekta iesniegumā un projekta iesniegumam pievienotajos pielikumos, kas uzskaitīti projektu iesniegumu atlases nolikumā, norādīto informāciju. Projekta iesniedzēja atbilstību MK noteikumos par SAM īstenošanu noteiktajam iesniedzēju lokam pārbauda uz projekta iesnieguma iesniegšanas brīdi un precizētā projekta iesnieguma iesniegšanas brīdi (ja attiecināms). Pārliecību par projekta iesniedzēja atbilstību gūst, pārbaudot publiski uzticamās datu bāzēs un tīmekļa vietnēs pieejamo informāciju par projekta iesniedzēju, piemēram, “Lursoft” datu bāzē vai ekvivalenta/līdzvērtīga Uzņēmuma reģistra datu atkalizmantotāja datu bāzēs, Valsts ieņēmumu dienesta (turpmāk – VID) publiskajās datu bāzēs pieejamo informāciju. Ja nepieciešams, pārliecības gūšanai tiek veikta komunikācija ar citām iestādēm, institūcijām par projekta iesniegumā un projekta iesniegumam pievienotajos pielikumos, kas uzskaitīti projektu iesniegumu atlases nolikumā, norādīto informāciju, piemēram, ar kredītiestādi, tiesībsargājošo institūciju u.tml. atkarībā no SAM specifikas.  **Vērtējums ir “Jā”, ja**:  1) projekta iesniedzējs atbilst MK noteikumos par SAM īstenošanu noteiktajam iesniedzēju lokam un attiecīgajām izvirzītajām prasībām;  2) projekta īstenošanas termiņš nepārsniedz MK noteikumos par SAM īstenošanu noteiktajam termiņam;  3) projekta iesniegumam pievienotie pielikumi atbilst MK noteikumos par SAM īstenošanu noteiktajām prasībām, tai skaitā ir pievienoti visi nolikumā uzskaitītie projekta iesniedzējam noteiktie papildu pievienojamie pielikumi. |
| Jā, ar nosacījumu | Ja projekta iesniegums neatbilst minētajām prasībām, vērtējums ir **“Jā, ar nosacījumu”** un izvirza atbilstošus nosacījumus. |
| Nē | **Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.2. | Projekta iesniedzējam un projekta sadarbības partnerim, ja tāds projektā ir paredzēts, Latvijas Republikā nav Valsts ieņēmumu dienesta administrēto nodokļu parādu, tai skaitā valsts sociālās apdrošināšanas obligāto iemaksu parādi, kas kopsummā katram atsevišķi pārsniedz 150 euro. | P | Jā | Projekta iesniedzēja un sadarbības partnera, ja tāds projektā ir paredzēts, atbilstības kritērijam pārbaudi veic katram atsevišķi, balstoties uz VID publiskojamo datu bāzes sadaļā “Nodokļu parādnieki” (turpmāk – VID parādnieku datu bāze) pieejamo aktuālo informāciju par situāciju projekta iesnieguma un ja attiecināms, precizētā projekta iesnieguma iesniegšanas dienā sadarbības iestādē, ņemot vērā, ka informācija par veikto nodokļu nomaksu VID parādnieku datu bāzē tiek aktualizēta un publicēta ar divu darba dienu nobīdi. Projekta iesnieguma Vērtēšanas komisijas atzinumā norāda pārbaudes datumu un konstatēto situāciju.  **Vērtējums ir “Jā”**, ja balstoties uz VID parādnieku datu bāzē pieejamo informāciju uz projekta iesnieguma un, ja attiecināms, precizētā projekta iesnieguma iesniegšanas dienu (t.i., informāciju, kas publicēta divas darba dienas pēc projekta iesnieguma un, ja attiecināms, precizētā projekta iesnieguma iesniegšanas dienas) projekta iesniedzējam un sadarbības partnerim, ja tāds projektā ir paredzēts, nav VID administrēto nodokļu parādu, tai skaitā valsts sociālās apdrošināšanas obligāto iemaksu parādu (turpmāk – nodokļu parādi), kas kopsummā katram atsevišķi pārsniedz 150 euro. |
| Jā, ar nosacījumu | **Vērtējums ir “Jā ar nosacījumu”**, ja:  1) saskaņā ar VID parādnieku datu bāzē pieejamo informāciju par situāciju projekta iesnieguma iesniegšanas sadarbības iestādē dienā (t.i., informāciju, kas publicēta divas darba dienas pēc projekta iesnieguma iesniegšanas sadarbības iestādē) projekta iesniedzējam un/vai sadarbības partnerim, ja tāds projektā ir paredzēts, ir nodokļu parādi, kas kopsummā katram atsevišķi pārsniedz 150 euro;  2) saskaņā ar VID parādnieku datu bāzē pieejamo informāciju par situāciju projekta iesnieguma iesniegšanas sadarbības iestādē dienā (t.i., informāciju, kas publicēta divas darba dienas pēc projekta iesnieguma iesniegšanas sadarbības iestādē) projekta iesniedzējam un/vai sadarbības partnerim, ja tāds projektā ir paredzēts, nav nodokļu parādu, kas kopsummā katram atsevišķi pārsniedz 150 euro, bet vienlaikus ir piezīme, ka precīzu informāciju par nodokļu nomaksas stāvokli VID nevar sniegt, jo nodokļu maksātājs nav iesniedzis visas deklarācijas, kuras šo stāvokli uz pārbaudes datumu var ietekmēt.  Ja projektā ir paredzēts sadarbības partneris, vērtējumu “Jā, ar nosacījumu” un “Nē” piešķir neatkarīgi no tā, vai vērtējumam raksturīgās pazīmes konstatējamas attiecībā gan uz projekta iesniedzēju, gan sadarbības partneri, vai tikai vienu no tiem.  Konstatējot minētos faktus, izvirza nosacījumus:  a) veikt visu nodokļu parādu nomaksu, nodrošinot, ka ne projekta iesniedzējam, ne sadarbības partnerim, ja tāds projektā ir paredzēts, Latvijas Republikā projekta iesnieguma precizējumu iesniegšanas dienā nav nodokļu parādu, kas kopsummā katram atsevišķi pārsniedz 150 euro;  b) iesniegt VID visas nodokļu deklarācijas, kas bija jāiesniedz līdz pārbaudes datumam, papildu iesniedzot sadarbības iestādē aktualizētu izziņu par faktisko nodokļu nomaksas stāvokli pārbaudes datumā. |
| Nē | **Vērtējums ir “Nē”**, ja saskaņā ar VID parādnieku datu bāzē pieejamo informāciju precizētā projekta iesnieguma iesniegšanas dienā (t.i., informāciju, kas publicēta divas darba dienas pēc precizētā projekta iesnieguma iesniegšanas sadarbības iestādē), ir konstatējams, ka projekta iesniedzējs un/vai sadarbības partneris, ja tāds projektā ir paredzēts, nav veicis nodokļu parādu nomaksu un iesniedzējam un/vai sadarbības partnerim, ja tāds projektā ir paredzēts, ir nodokļu parādi, kas kopsummā katram atsevišķi pārsniedz 150 euro. |
| 1.3. | Projekta iesniegumā ir identificēti, aprakstīti un izvērtēti projekta riski, novērtēta to ietekme un iestāšanās varbūtība, kā arī noteikti riskus mazinošie pasākumi. | P | Jā | **Vērtējums ir “Jā”**, ja projekta iesniegumā:  1) ir identificēti un analizēti projekta īstenošanas riski vismaz šādā griezumā: finanšu, īstenošanas, rezultātu un uzraudzības rādītāju sasniegšanas, administrēšanas riski. Var būt norādīti arī citi riski;  2) sniegts katra riska apraksts, t.i., konkretizējot riska būtību, kā arī raksturojot, kādi apstākļi un informācija pamato tā iestāšanās varbūtību;  3) katram riskam ir norādīta tā ietekme (augsta, vidēja, zema) un iestāšanās varbūtība (augsta, vidēja, zema);  4) katram riskam ir norādīti plānotie un ieviešanas procesā esošie riska novēršanas/mazināšanas pasākumi, tai skaitā, raksturojot to īstenošanas biežumu un norādot par risku novēršanas/ mazināšanas pasākumu īstenošanu atbildīgās personas. |
| Jā, ar nosacījumu | Ja projekta iesniegums neatbilst minētajām prasībām, vērtējums ir **“Jā, ar nosacījumu”** un izvirza atbilstošus nosacījumus. |
| Nē | **Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.4. | Projekta iesniegumā ir ietverta informācija, kas apliecina dubultā finansējuma neesamību un plānoto demarkāciju un/ vai sinerģiju ar projekta iesniedzēja īstenoto (jau pabeigto) vai īstenošanā esošo projektu atbalsta pasākumiem vai citu subjektu īstenotiem projektiem vai atbalsta pasākumiem. | P | Jā | **Vērtējums ir “Jā”**, ja:  1) projekta iesniegumā ir ietverta informācija par projekta iesniedzēja īstenotajiem (jau pabeigtajiem) vai īstenošanā esošiem projektiem, ar kuriem konstatējama projekta iesniegumā plānoto darbību un izmaksu demarkācija, ieguldījumu sinerģija;  2) projekta iesniegumā projekta iesniedzējs un sadarbības partneris (ja attiecināms) apliecinājis, ka projektā plānotie ieguldījumi par tām pašām izmaksām vienlaikus netiks finansēti ar cita projekta vai atbalsta pasākuma ietvaros piesaistītu līdzfinansējumu, kā arī projektā īstenojamās darbības projekta īstenošanai piešķirtā finansējuma ietvaros netiks finansētas dubultā, novēršot dubultā finansējuma risku. |
| Jā, ar nosacījumu | Ja projekta iesniegums neatbilst minētajām prasībām, vērtējums ir **“Jā, ar nosacījumu”** un izvirza atbilstošus nosacījumus. |
| Nē | **Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.5. | Projekta iesniegumā plānotie komunikācijas un vizuālās identitātes prasību nodrošināšanas nosacījumi atbilst Kopīgo noteikumu regulas[[2]](#footnote-3) 47. un 50.pantā, normatīvajos aktos, kas nosaka kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027.gada plānošanas periodā, un Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās noteiktajam. | P | Jā | **Vērtējums ir “Jā”**, ja projekta iesniegumā paredzēts:  1) projekta iesniedzēja oficiālajā tīmekļa vietnē, ja šāda vietne ir, un sociālo mediju vietnēs plānots **publicēt īsu un ar atbalsta apjomu samērīgu aprakstu par projektu**, tostarp tā mērķiem un rezultātiem, un norādi, ka projekts līdzfinansēts ar Eiropas Savienības saņemtu finansiālu atbalstu;  2) **ar projekta īstenošanu saistītajos dokumentos un komunikācijas materiālos**, ko paredzēts izplatīt sabiedrībai vai dalībniekiem, plānots sniegt pamanāmu paziņojumu, kurā tiks uzsvērts no Eiropas Savienības saņemtais atbalsts; 3) projektiem, kas saņem atbalstu no Eiropas Reģionālās attīstības fonda un Kohēzijas fonda un kuru kopējās izmaksas pārsniedz 500 000 EUR vai projektiem, kas saņem atbalstu no Eiropas Sociālā fonda plus un Taisnīgas pārkārtošanās fonda, kuru kopējās izmaksas pārsniedz 100 000 EUR, un ietver materiālas investīcijas vai aprīkojuma iegādi, tiks uzstādītas **sabiedrībai skaidri redzamas ilgtspējīgas plāksnes vai informācijas stendi**, kuros ir attēlota Eiropas Savienības emblēma[[3]](#footnote-4), attiecībā uz projektā plānotajām darbībām un aktivitātēm. Ilgtspējīgas plāksnes vai informācijas stendi tiks uzstādīti, tiklīdz sākas projektu darbību faktiskā īstenošana, kas ietver materiālas investīcijas, vai tiklīdz tiek uzstādīts iegādātais aprīkojums; 4) **projektiem, uz kuriem neattiecas šī kritērija skaidrojuma 3. punkts**, sabiedrībai skaidri redzamā vietā plānots uzstādīt **vismaz vienu plakātu**, kura minimālais izmērs ir A3, **vai līdzvērtīgu elektronisku paziņojumu**, kurā izklāstīta informācija par projektu un uzsvērts no Eiropas Savienības fondiem saņemtais atbalsts; |
| Jā, ar nosacījumu | Ja projekta iesniegums neatbilst minētajām prasībām, vērtējums ir **“Jā, ar nosacījumu”** un izvirza atbilstošus nosacījumus. |
| Nē | **Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.6. | Projekta iesniegumā paredzētais ES fonda finansējuma apmērs un intensitāte atbilst MK noteikumos noteiktajam ES fonda finansējuma apmēram un intensitātei, iekļautās kopējās attiecināmās izmaksas un izmaksu pozīcijas atbilst MK noteikumos noteiktajam, tai skaitā nepārsniedz noteikto izmaksu pozīciju apjomus un:  1.6.1. ir saistītas ar projekta īstenošanu,  1.6.2. ir nepieciešamas projekta īstenošanai (projektā norādīto darbību īstenošanai, mērķa grupas vajadzību nodrošināšanai, definētās problēmas risināšanai) un izvērtēta to lietderība,  1.6.3. nodrošina projektā izvirzītā mērķa un rādītāju sasniegšanu. | P | Jā | **Vērtējums ir “Jā”**, ja projekta iesniegumā un projekta iesniegumam pievienotajos pielikumos, kas uzskaitīti nolikumā, norādītais ES fonda[[4]](#footnote-5) finansējums un tā atbalsta intensitāte atbilst MK noteikumos noteiktajam ES fonda finansējuma apjomam un atbalsta intensitātei, un projekta iesniegumā plānotās izmaksas atbilst MK noteikumos noteiktajām izmaksu pozīcijām un nepārsniedz to noteiktos apjomus (ja attiecināms), tai skaitā:   1. izmaksas ir nepieciešamas projekta plānoto darbību īstenošanai (tai skaitā mērķa grupas vajadzību nodrošināšanai (ja attiecināms) projekta iesniegumā definēto problēmu risināšanai); 2. projekta iesniegumā ir sniegts plānoto izmaksu lietderīguma pamatojums un izmaksu apmēra pamatojums – t.i., projekta iesniegumā plānotās izmaksas atbilst vidējām tirgus cenām konkrētās izmaksu pozīcijās (informāciju var pamatot ar, piemēram, publiski pieejamu avotu par preču vai pakalpojumu cenām norādīšanu, provizorisku tirgus izpēti[[5]](#footnote-6), noslēgtiem nodomu protokoliem vai līgumiem (ja attiecināms), u.c. informāciju); 3. izmaksas nodrošina projektā izvirzītā mērķa un rādītāju sasniegšanu. 4. Atbilstoši MK noteikumu 23.4. apakšpunktam, būvdarbu izmaksas ir attiecināmas, ja tā paredzētas ēkas energosertifikātā energoefektivitātes paaugstināšanas pasākumu īstenošanai. |
| Jā, ar nosacījumu | Ja projekta iesniegums neatbilst minētajām prasībām, **vērtējums ir “Jā, ar nosacījumu”** un izvirza atbilstošus nosacījumus. |
| Nē | **Vērtējums ir** **“Nē”,** ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.7. | Projekta iesniedzējam un projekta sadarbības partneriem (ja attiecināms) ir pietiekama īstenošanas un finanšu kapacitāte projekta īstenošanai. | P | Jā | **Vērtējums ir “Jā”**   1. projekta administrēšanas un īstenošanas kapacitāte ir pietiekama, ja:  * projekta iesniegumā aprakstīts projekta vadības un uzraudzības process un tā organizēšana; * norādīti vadības procesa organizēšanai nepieciešamie atbildīgie speciālisti – to pieejamība vai plānotā iesaistīšana projektu ieviešanas laikā, tiem plānotā nepieciešamā kvalifikācija, pieredze un kompetence; * projekta iesniegumā ir aprakstīti sadarbības mehānismi ar projekta sadarbības partneri. * Ja projektā piesaistīts sadarbības partneris, projekta iesniedzējs projekta iesniegumā ir iekļāvis informāciju par projekta iekšējo vadības un kontroles sistēmu, informāciju par to funkciju nodalīšanu no iestādes pamatfunkciju izpildes, kuras projekta iesniedzējs pilda projekta īstenošanā, un sadarbības regulējumu ar sadarbības partneriem, kā arī aprakstīts, kādas darbības un uzraudzības instrumenti ir plānoti vai ieviesti finansējuma saņēmēja un sadarbības partnera iestādē. * ir sniegta informācija, par iepirkuma procedūras veikšanu (vai tā ir uzsākta, kad noslēgts vai plānots noslēgt būvdarbu līgumu), tajā skaitā projekta iesniedzējs ir apliecinājis, ka triju mēnešu laikā pēc sadarbības iestādes lēmuma par projekta iesnieguma apstiprināšanu vai atzinuma par lēmumā noteikto nosacījumu izpildi spēkā stāšanās dienas tiks izsludināts iepirkums par būvprojekta izstrādi (arī tad, ja tiek plānots apvienotais projektēšanas un būvdarbu iepirkums) (Nosacījums neattiecas uz MK noteikumu  [pielikuma](https://likumi.lv/ta/id/357497-eiropas-savienibas-kohezijas-politikas-programmas-2021-2027-gadam-2-1-1-specifiska-atbalsta-merka-energoefektivitates-veicinasana#piel) [4. punktā](https://likumi.lv/ta/id/357497#p4) norādītajām ēkām.) * ir sniegta informācija, ka tiks nodrošināta datu uzkrāšana par projekta rādītājiem.  1. Finanšu kapacitāte ir pietiekama, ja: 2. projekta iesniegumā ir norādīti finansējuma avoti projektā plānoto projekta iesniedzēju līdzfinansējuma nodrošināšanai;   2) Ja projekta iesniegumā netiek paredzēts Valsts budžeta līdzfinansējums - sniegts pamatojums par projekta iesnieguma iesniedzēja spēju nodrošināt nepieciešamo projekta iesniedzēja līdzfinansējumu, tai skaitā pamatojot projekta iesniedzēja pieejamību norādītajiem finansējuma avotiem projekta īstenošanas laikā un pamatojot nepārtrauktas finanšu plūsmas nodrošināšanu projekta ieviešanai tā plānotajā apjomā un termiņā;  3) Ja projekta iesniegumā paredzēts Valsts budžeta līdzfinansējums - projekta iesniegumā ir norādīts, ka projekta izdevumus pirms un pēc projekta iesnieguma apstiprināšanas sadarbības iestādē, normatīvajos aktos par kārtību, kādā veic gadskārtējā valsts budžeta likumā noteiktās apropriācijas izmaiņas, noteiktajā kārtībā nodrošina no budžeta resora „74. Gadskārtējā valsts budžeta izpildes procesā pārdalāmais finansējums” programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projekta un pasākumu īstenošanai”.  4) ir norādīta informācija, vai un kādā apmērā plānots pieprasīt avansu projekta īstenošanai;  5) projekta iesniedzējs un sadarbības partneris (ja attiecināms) ir iesniedzis projekta iesnieguma pielikumu “Apliecinājums par informētību attiecībā uz interešu konflikta jautājumu regulējumu un to integrāciju iekšējās kontroles sistēmā”.  Finanšu kapacitāte vērtējama projekta iesnieguma līmenī. |
| Jā, ar nosacījumu | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| Nē | **Vērtējums ir “Nē”,** ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.8. | Projekta mērķis atbilst MK noteikumos noteiktajam mērķim, definētie uzraudzības rādītāji nodrošina un apliecina mērķa sasniegšanu, uzraudzības rādītāji ir precīzi definēti, pamatoti un izmērāmi. | P | Jā | **Vērtējums ir “Jā”,** ja:   * 1. Projekta mērķis atbilst MK noteikumos noteiktajam;   2. projekta iesniegumā norādītie uzraudzības rādītāji ir izmērāmi, atbilst MK noteikumos noteiktajiem rādītājiem, un sniedz ieguldījumu mērķa sasniegšanā, tai skaitā:  1. norādīts iznākuma rādītājs: "Atbalstīto valsts ēku platība"; 2. norādīts rezultāta rādītājs: "Primārās enerģijas gada patēriņa samazinājums"; 3. norādīts nacionālais rādītājs: N.2.1.1.a "Vismaz 30 % primārās enerģijas ietaupījums no projekta kopējās primārās enerģijas patēriņa pirms projekta uzsākšanas"; 4. norādīts nacionālais rādītājs: N.2.1.1.b "Kopējais sasniedzamais enerģijas galapatēriņa ietaupījums". 5. Projekta iesniegumā paredzēts, ka **uzraudzības *(iznākuma, rezultāta un nacionālie) rādītāji*** tiks sasniegti MK noteikumos paredzētajā termiņā. 6. Projekta iesniegumā norādīts, ka ēkā, pabeidzot projektu, tiks uzstādīti un darbosies elektroenerģijas un siltumenerģijas skaitītāji, nodrošinot precīzu saražotās un patērētās enerģijas datu uzskaiti. 7. Primārās enerģijas samazinājums procentuāli izsakāms, pamatojoties uz datiem, kas ir sniegti energosertifikācijas dokumentācijā, paredzamo kopējo primārās enerģijas pēc projekta īstenošanas ietaupījumu enerģijas vienībās attiecinot pret sākotnējo kopējās primārās enerģijas novērtējumu. 8. Projektā noteiktai ēkai vai ēkām, kurām plānots veikt energoefektivitātes uzlabošanas pasākumus, ir veikta energosertifikācija atbilstoši Ministru kabineta 2021. gada 8. aprīļa noteikumiem Nr. 222 “Ēku energoefektivitātes aprēķina metodes un ēku energosertifikācijas noteikumi” un iesniegts pārskats par ekonomiski pamatotiem energoefektivitāti uzlabojošiem pasākumiem, kuru īstenošanas izmaksas ir rentablas paredzamajā (plānotajā) kalpošanas laikā, un pārskatu par ēkas energosertifikāta aprēķinos izmantotajām ievaddatu vērtībām (norāda Būvniecības informācijas sistēmas dokumenta numuru); 9. Projekta iesniegumā ir norādīts Latvijas valsts standarta numurs un redakcija, kas tika izmantota primārās enerģijas ietaupījuma aprēķinā. 10. Projekta iesniegumā ir detalizēti aprakstīts, kādi energoefektivitātes uzlabošanas, viedas energovadības un atjaunojamo energoresursu izmantošanas pasākumi tiks veikti, tai skaitā norādot plānoto primārās enerģijas ietaupījumu, atjaunojamo ēku platību un primārās enerģijas gada patēriņa samazinājumu. |
| Jā, ar nosacījumu | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| Nē | **Vērtējums ir “Nē”,** ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.9. | Projekta iesniegumā plānotie sagaidāmie rezultāti ir skaidri definēti un izriet no plānoto darbību aprakstiem, plānotās projekta darbības:  1.9.1.atbilst MK noteikumos noteiktajam un paredz saikni ar attiecīgajām atbalstāmajām darbībām;  1.9.2. ir precīzi definētas un pamatotas, un tās risina projektā definētās problēmas. | P | Jā | **Vērtējums ir “Jā”,** ja:   1. projekta iesniegumā norādītie darbību/apakšdarbību rezultāti izriet no projekta iesniegumā plānotajām darbībām/apakšdarbībām; 2. projekta iesniegumā ietvertās plānotās darbības atbilst MK noteikumos norādītajām atbalstāmajām darbībām un izmaksu pozīcijām; 3. projekta iesniegumā plānotās darbības ir precīzas un nepieciešamas projektu mērķu un plānoto rādītāju sasniegšanai. 4. plānotās projekta darbības ir sasaistītas ar projekta iesniegumā plānoto laika grafiku, tās ir secīgas un loģiskas un nodrošina rādītāju sasniegšanu. |
| Jā, ar nosacījumu | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| Nē | **Vērtējums ir “Nē”,** ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |

|  |  |  |  |  |  |  |
| --- | --- | --- | --- | --- | --- | --- |
| **Kritērijs** | | | **Vērtēšanas sistēma** | | **Skaidrojums atbilstības noteikšanai** | |
| **Kritērija veids**  **(P;N)** | **Jā; Jā, ar nosacījumu; N/A; Nē** |
| **2. VIENOTIE IZVĒLES KRITĒRIJI** | | | | | | |
| 2.1. | Projekta sadarbības partneris un tā plānotās darbības projekta ietvaros atbilst MK noteikumos noteiktajām prasībām | | **P** | **Jā** | | Vērtējums ir „**Jā**”, ja:   1. projekta iesniegumā norādītais sadarbības partneris atbilst MK noteikumos noteiktajam un ir sniegts pamatojums sadarbības partnera izvēlei; 2. projekta iesniegumā ir aprakstīts, kuras no projektā plānotajām darbībām veiks sadarbības partneris un tās atbilst MK noteikumos noteiktajām; 3. projekta iesniegumā ir norādīts finansējuma apjoms, kas projekta ietvaros tiks novirzīts sadarbības partnerim (ja attiecināms); 4. kopā ar projekta iesniegumu ir iesniegta nepieciešamā dokumentācija, kas apliecina sadarbības partnera īpašuma, turējuma, ilgtermiņa nomas vai nodibinātas apbūves tiesības bezatlīdzības lietošanas vai valdījuma tiesības uz nekustamo īpašumu, intelektuālo īpašumu vai cita veida īpašumu, kurā tiks īstenotas projekta darbības (ja attiecināms un, ja informācija par minētajām tiesībām nav pieejama publiskajos reģistros). 5. projekta iesniegumam ir pievienots sadarbības līgums ar katru sadarbības partneri par pušu pienākumiem, tiesībām un atbildību projekta mērķa un rādītāju sasniegšanā, iekļaujot informāciju atbilstoši MK noteikumiem “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027.gada plānošanas periodā”.   NB! Ja projekta iesnieguma iesniegšanas dienā nav noslēgts sadarbības līgums, projekta iesniedzējs apliecina, ka sadarbības līguma projekts sadarbības iestādē tiks iesniegts līdz dienai, kad noslēgts sadarbības iestādes un finansējuma saņēmēja līgums vai vienošanās par projekta īstenošanu. |
| **Jā, ar nosacījumu** | | Ja projekta iesniegums neatbilst minētajām prasībām, vērtējums ir **“Jā, ar nosacījumu”**, izvirza atbilstošus nosacījumus. |
| **Nē** | | **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| **N/A** | | **Vērtējums ir “N/A”**, ja projektā nav paredzēts sadarbības partneris. |
| 2.2. | Projekta izmaksu lietderīgums ir pamatots ar projekta izmaksu un ieguvumu analīzi. | | **P vai N/A** | **JĀ** | | **Vērtējums "Jā", ja**   |  | | --- | | 1. projekta izmaksu un ieguvumu analīze sagatavota atbilstoši normatīvajā aktā, kas nosaka kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027.gada plānošanas periodā noteiktajam; 2. izmaksu un ieguvumu analīzēs aprēķini ir aritmētiski korekti un izsekojami; 3. aprēķinātā projekta ekonomiskā ienesīguma norma ir lielāka par sociālo diskonta likmi; 4. izmaksu un ieguvumu analīzē aprēķinātā projekta ekonomiskā neto pašreizējā vērtība ir lielāka par nulli; 5. izmaksu un ieguvumu analīzē ir izmantoti uz projektu iesniegumu atlases izsludināšanas/ uzaicinājumu izsūtīšanas brīdi aktuālie makroekonomiskie pieņēmumi un prognozes, ja nolikumā nav noteikts citādi. | |
| **Jā ar nosacījumu** | | Ja projekta iesniegums neatbilst minētajām prasībām, vērtējums ir **“Jā, ar nosacījumu”**, izvirza atbilstošus nosacījumus. |
|  |  | |  | **Nē** | | **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| **N/A** | | **Vērtējums ir “N/A”, ja projekta attiecināmās izmaksas nepārsniedz 1 000 000 *euro*.** |
| 2.3. | Projekta iesniegums atbilst MK noteikumos par SAM īstenošanu noteiktajam, lai tas nekvalificētos kā komercdarbības atbalsts. | | **P** | **Jā** | | **Vērtējums ir “Jā”**, ja atbilstoši MK noteikumos par SAM īstenošanu noteiktajam projekta iesniegums atbilst komercdarbības atbalsta kontroles nosacījumiem un izpildās vismaz viens no zemāk esošajiem kritērijiem:1) projektā nav paredzēta saimnieciskā darbība (projektā nav paredzēts atbalsts preču un vai pakalpojumu piedāvāšanai tirgū), tas ir, ēkā vai ēkas daļā par kuru iesniegts projekts tiek veikti tikai valsts deleģētiem pārvaldes uzdevumi un attiecīgo informāciju ir iespējams izsecināt no projekta iesnieguma vai tam pievienotiem dokumentiem, tai skaitā, projekta iesniegumā sniegtā apraksta par projekta nekvalificēšanos komercdarbības atbalstam;  2) projektā nav paredzēta saimnieciskā darbība, taču ir paredzēta papildinošā saimnieciskā darbība un parastie papildpakalpojumi, tas ir, ēkā vai ēkas daļā, par kuru iesniegs projekta pieteikums tiek veikta papildinošā saimnieciskā darbībā/papildpakalpojumi un attiecīgās papildinošās saimnieciskās darbības/papildpakalpojumu apjoms atbilst MK noteikumos noteiktajam un attiecīgo informāciju ir iespējams izsecināt no projekta pieteikuma vai tam pievienotiem dokumentiem, tai skaitā, projekta iesniegumā sniegtā apraksta par projekta nekvalificēšanos komercdarbības atbalstam. |
| **Jā ar nosacījumu** | | Ja projekta iesniegums neatbilst minētajām prasībām, vērtējums ir **“Jā, ar nosacījumu”**, izvirza atbilstošus nosacījumus. |
| **Nē** | | **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| **3. SPECIFISKIE ATBILSTĪBAS KRITĒRIJI** | | | | | | |
| 3.1. | | Projekta ietvaros paredzētajām būvniecības darbībām ir vismaz šāda gatavības stadija:  3.1.1. sagatavots projektēšanas uzdevums par būvniecības ieceres dokumentu sagatavošanu vai iesniegta būvvaldes izziņa, kas apliecina, ka iepriekš minētie dokumenti nav nepieciešami (ja attiecināms);  3.1.2. iesniegta indikatīva būvdarbu izmaksu aplēse (tāme). | P | Jā | **Vērtējums ir “Jā”**, ja izpildās abi no zemāk minētajiem nosacījumiem:  1) projektam ir sagatavots projektēšanas uzdevums par būvniecības ieceres dokumentu sagatavošanu vai iesniegta būvvaldes izziņa, kas apliecina, ka iepriekš minētie dokumenti nav nepieciešami;  2) projektam ir iesniegta indikatīva būvdarbu izmaksu aplēse (tāme). | |
| Jā, ar nosacījumu | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. | |
| Nē | **Vērtējums ir “Nē”,** ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. | |
| 3.2. | | Projekta iesniedzējs izpilda nepieciešamās prasības horizontālā principa “Nenodarīt būtisku kaitējumu” ievērošanai. | P | Jā | **Vērtējums ir “Jā”**, ja projekta iesniegumā ir aprakstīts, kā tiek nodrošināta atbilstība klimata pārmaiņu aspektiem, ņemot vērā Ministru kabineta 2019. gada 17. jūlija rīkojumā Nr. 380 “Par Latvijas pielāgošanās klimata pārmaiņām plānu laika posmam līdz 2030. gadam” identificētos riskus un pasākumus, kas paredz klimata pārmaiņu negatīvo seku un ievainojamības mazināšanu Projekta iesniegumā tiek aprakstīts, kā projektu īstenošana sekmē Latvijas pielāgošanas klimata pārmaiņām plānā laika posmam līdz 2030. gadam iekļauto stratēģisko mērķu sasniegšanu:   1. kā tiks pasargāta cilvēku dzīvība, veselība un labklājība no klimata pārmaiņu nelabvēlīgās ietekmes; 2. kā notiks pielāgošanās klimata pārmaiņu negatīvajām ietekmēm; 3. kā notiks sabiedrības informēšana klimata pārmaiņu risku mazināšanas jomā (ja attiecināms).   Lai nodrošinātu projekta atbilstību pielāgošanās klimata pārmaiņām aspektiem vērtē:   1. vai projekta iesniegumā ir sniegts apraksts par atkritumu rašanās novēršanu un pārstrādi; 2. vai projekta iesniegumā ir sniegts apliecinājums par piesārņojuma novēršanu un to kontroli gaisā, ūdenī vai zemē; 3. vai projekta iesniegumā ir sniegts apliecinājums par bioloģiskās daudzveidības un ekosistēmu aizsardzība un atjaunošanu; 4. vai projekta iesniegumā ir izvērtēts, vai projekta īstenošanas vieta atrodas plūdu riskam pakļautā teritorijā, nepieciešamības gadījumā paredzot atbilstošus pasākumus.   Lai nodrošinātu projekta atbilstību pielāgošanās klimata pārmaiņām aspektiem, vērtē, vai projekts tiek īstenots plūdu riskam pakļautajā teritorijā atbilstoši VSIA “Latvijas Vides, ģeoloģijas un meteoroloģijas centrs” Latvijas plūdu riska un plūdu draudu kartēm <https://videscentrs.lvgmc.lv/iebuvets/pludu-riska-un-pludu-draudu-kartes>. Vērtēšanā izmanto pavasara plūdu kartes upēm un ezeriem, kā arī jūras vējuzplūdu piekrastes zonai kartes slāņus par 10% plūdu scenāriju (plūdu skartās teritorijas, kur plūdu iestāšanās biežums ir vienu reizi 10 gados). Ja projekts tiek īstenots applūstošā teritorijā, jābūt norādītam aprakstam ar rīcību par to, kā projekta ietvaros atbalstāmā infrastruktūra tiks aizsargāta pret ūdens uzplūdiem;   1. vai ir iekļauts apraksts par ugunsdrošības aspektu nodrošināšanu, tai skaitā atbilstību normatīvajos aktos noteiktajām prasībām (ja projektā tiek uzstādīts koksnes biomasas apkures katls, kas piemērots granulu kurināmajam). Vērtē aprakstu, ja nepieciešams, izvērtē projektā plānoto darbību atbilstību Ministru kabineta 2015.gada 30.jūnija noteikumu Nr. 333 “Noteikumi par Latvijas būvnormatīvu LBN 201-15 "Būvju ugunsdrošība" noteiktajām prasībām; 2. vai ir iekļauts apraksts par to, vai ēkā, kurā plānots īstenot projektu, ir izvērtēti elektropārvades un sadales tīklu bojājumu no vēja brāzmām, lietusgāžu un plūdu dēļ riski; 3. vai ir iekļauts apraksts par to, vai ēkā, kur plānots īstenot projektu, ir izvērtēti ēku pamatu un grunts bojājumu riski gruntsūdeņu līmeņa svārstību dēļ; 4. vai ir iekļauts apraksts par to, vai ēkā, kur plānots īstenot projektu, ir izvērtēts pārslodzes pieaugums uz ēku jumtiem no liela nokrišņu daudzuma sniega formā īslaicīgā periodā gadījumos; 5. vai ir iekļauts apraksts par to, vai ēkā, kurā plānots īstenot projektu, ir izvērtēti pārkaršanas riski.   projekta iesniegumā ir aprakstīts, kurai būvdarbu vai preču vai pakalpojumu grupai (ja attiecināms) projektā paredzēts piemērot zaļo publisko iepirkuma principu saskaņā ar Ministru kabineta 2017. gada 20. jūnija noteikumiem Nr. 353 “Prasības zaļajam publiskajam iepirkumam un to piemērošanas kārtība". | |
| Jā, ar nosacījumu | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. | |
| Nē | **Vērtējums ir “Nē”,** ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. | |
| 3.3. | | Projekta iesniedzējs izpilda nepieciešamās prasības horizontālā principa “Klimatdrošināšana” ievērošanai. | P | Jā | **Vērtējums ir “Jā”**, ja:   1. projekta iesniegumā ir aprakstīts, kādas aktivitātes ir paredzēts īstenot, kas nodrošina klimata pārmaiņu mazināšanu, piemēram, siltumnīcefekta gāzu emisiju samazināšana ēkā, ēkas (būves) pieslēgšana efektīvai centralizētajai siltumapgādes sistēmai, atjaunojamo energoresursu tehnoloģiju ieviešana; 2. projekta iesniegumā ir aprakstīts, kādi pasākumi paredzēti, lai veicinātu oglekļa dioksīda piesaisti: koku stādīšana vai teritorijas apzaļumošana CO2 piesaistes palielināšanai. Ja publiskā ārtelpa atrodas parkā, mežaparkā vai krastmalā, kas jau veic oglekļa dioksīda piesaisti, ir paredzēti tādi pasākumi, kas nodrošina oglekļa dioksīda piesaistes uzlabošanu vai saglabāšanu līdzšinējā apjomā. | |
| Jā, ar nosacījumu | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. | |
| Nē | **Vērtējums ir “Nē”,** ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. | |
| 3.4. | | Projektā ir paredzētas darbības, kas veicina horizontālā principa ”Vienlīdzība, iekļaušana, nediskriminācija un pamattiesību ievērošana” īstenošanu. | P | Jā | Kritērija vērtēšanā izmanto Labklājības ministrijas (LM) un Tieslietu ministrijas (TM) izstrādātās vadlīnijas “Horizontālais princips “Vienlīdzība, iekļaušana, nediskriminācija un pamattiesību ievērošana” vadlīnijas īstenošanai un uzraudzībai (2021-2027) (turpmāk – HP VINPI vadlīnijas).  \*Pieejamas: https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027  **Vērtējums ir “Jā”,** ja projekta iesniegums paredz **vismaz 1 vispārīgu** horizontālā principa ”Vienlīdzība, iekļaušana, nediskriminācija un pamattiesību ievērošana” īstenošanu” darbību veikšanu, kas attiecas uz komunikāciju un vizuālo identitāti, projekta vadības un īstenošanas personālu vai publiskajiem iepirkumiem.  Projektā ieteicams iekļaut, piemēram, šādas **vispārīgas darbības**:  Komunikācijas un vizuālā identitātes pasākumi:  - **projekta** **tīmekļvietnē** tiks izveidota sadaļa “Viegli lasīt”, kurā iekļauta īsa aprakstoša informācija par projektu un citu lasītājiem nepieciešamu informāciju vieglajā valodā, lai plašākai sabiedrībai nodrošinātu iespēju uzzināt par ES fondu ieguldījumiem (*skat. LM metodisko materiālu “Ceļvedis iekļaujošas vides veidošanai valsts un pašvaldību iestādēs (2020)* [*https://www.lm.gov.lv/lv/celvedis-ieklaujosas-vides-veidosanai-valsts-un-pasvaldibu-iestades-2020*](https://www.lm.gov.lv/lv/celvedis-ieklaujosas-vides-veidosanai-valsts-un-pasvaldibu-iestades-2020) *)*;  - īstenojot projekta komunikācijas un vizuālās identitātes aktivitātes, to **saturs tiks rūpīgi izvērtēts** un tiks izvēlēta valoda un vizuālie tēli, kas mazina diskrimināciju un stereotipu veidošanos par kādu no dzimumiem, personām ar invaliditāti, reliģisko pārliecību, vecumu, rasi un etnisko izcelsmi vai seksuālo orientāciju (*skat. metodisko materiālu “Ieteikumi diskrimināciju un stereotipus mazinošai komunikācijai ar sabiedrību”* [*https://www.lm.gov.lv/lv/media/18838/download*](https://www.lm.gov.lv/lv/media/18838/download)*);*  - projekta tīmekļa vietnē tiks norādīta informācija par projekta **darbību īstenošanas vietas piekļūstamību** cilvēkiem ar invaliditāti un funkcionāliem traucējumiem, vecākiem ar maziem bērniem un senioriem;  Projekta vadības un īstenošanas personāls:  - **projektu vadībā un īstenošanā** tiks virzīti pasākumi, kas sekmē darba un ģimenes dzīves līdzsvaru, paredzot elastīga un nepilna laika darba iespējas nodrošināšanu vecākiem ar bērniem un personām, kuras aprūpē tuviniekus;  - **projekta vadības un īstenošanas personāla atlase** tiks nodrošināta bez jebkādas tiešas vai netiešas diskriminācijas, veicina mazāk pārstāvētā dzimuma piesaisti, personas ar invaliditāti piesaisti un nediskriminē pēc rases, etniskās izcelsmes, dzimuma, vecuma, invaliditātes, reliģiskās, pārliecības, seksuālās orientācijas vai citiem apstākļiem;  - **projekta vadības un īstenošanas procesā** personām ar invaliditāti tiks nodrošināta piekļūstamība, tostarp, pielāgota darba vieta un pielāgotas informācijas un komunikācijas tehnoloģijas;  Publiskie iepirkumi:   * projektā tiks īstenots sociāli atbildīgs iepirkums, pērkot ētiski ražotus produktus un pakalpojumus un izmantojot publiskās iepirkumu procedūras, lai radītu darbvietas, pienācīgus darba apstākļus, sekmētu sociālo un profesionālo iekļautību, nodrošinātu piekļūstamību pakalpojuma sniegšanas vietai/videi/objektam/pasākuma norises vietai, kā arī veicinātu labākus darba nosacījumus cilvēkiem ar invaliditāti un nelabvēlīgākā situācijā esošiem cilvēkiem.   Projektā var tik iekļautas šīs vai arī citas HP VINPI vadlīnijās iekļautās vispārīgas darbības. | |
| Jā, ar nosacījumu | Ja projekta iesniegums neparedz vismaz 1 vispārīgas horizontālā principa ”Vienlīdzība, iekļaušana, nediskriminācija un pamattiesību ievērošana” īstenošanu” darbības veikšanu, vai iekļautajai darbībai nav sasaistes ar horizontālā principa ”Vienlīdzība, iekļaušana, nediskriminācija un pamattiesību ievērošana” īstenošanu”, vērtējums ir **“Jā, ar nosacījumu”,** izvirza nosacījumu veikt atbilstošus precizējumus. | |
| Nē | **Vērtējums ir “Nē”,** ja precizētajā projekta iesniegumā nav veikti precizējumi atbilstoši izvirzītajiem nosacījumiem un projekta iesniegums ir noraidāms. | |
| 3.5. | | Finansējums uz vienu ietaupīto primārās enerģijas kilovatstundu nepārsniedz 12,50 *euro* (ieskaitot). | P | Jā | **Vērtējums ir “Jā”**, ja finansējums uz vienu ietaupīto primārās enerģijas kilovatstundu nepārsniedz 12,50 *euro.*  Finansējumu uz vienu ietaupīto primārās enerģijas kilovatstundu aprēķina, dalot plānoto ERAF finansējumu uz ietaupīto primārās enerģijas kilovatstundu skaitu. | |
| Jā, ar nosacījumu | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. | |
| Nē | **Vērtējums ir “Nē”,** ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. | |
| 3.6. | | Sākotnējais primārās enerģijas patēriņš pirms projekta īstenošanas ir lielāks par 120 kWh/m2 gadā (ieskaitot) | P | Jā | **Vērtējums ir “Jā”**, ja sākotnējais primārās enerģijas patēriņš pirms projekta īstenošanas ir lielāks par 120 kWh/m2 gadā (ieskaitot).  Sākotnējais primārās enerģijas patēriņš pirms projekta īstenošanas projektā noteiktai ēkai vai ēkām, kurām plānots veikt energoefektivitātes uzlabošanas pasākumus, ir noteikts energosertifikācijas dokumentācijā. | |
| Jā, ar nosacījumu | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. | |
| Nē | **Vērtējums ir “Nē”,** ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. | |
| 3.7. | | Projekta ietvaros atjaunoto m2 skaits ir lielāks par 250 m2. | P | Jā | **Vērtējums ir “Jā”**, ja projekta ietvaros atjaunoto m2 skaits ir lielāks par 250 m2.  Kritērija vērtēšanai izmanto projekta iesniegumā, tai skaitā, tam pievienotajos dokumentos (piemēram, projektēšanas uzdevuma projektā vai būvniecības ieceres dokumentācijā) norādīto informāciju par to, cik sabiedriskās ēkas[[6]](#footnote-7) m2 tiks atjaunoti projekta īstenošanas rezultātā. | |
| Jā, ar nosacījumu | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. | |
| Nē | **Vērtējums ir “Nē”,** ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. | |

***Lietotie saīsinājumi:***

ES – Eiropas Savienība;

MK – Ministru kabinets;

SAM – specifiskais atbalsta mērķis

ERAF - Eiropas Reģionālās attīstības fonds

VID – Valsts ieņēmumu dienests.

1. Kritērija neatbilstības gadījumā sadarbības iestāde pieņem lēmumu par projekta iesnieguma noraidīšanu. [↑](#footnote-ref-2)
2. Eiropas Parlamenta un Padomes 2021.gada 24.jūnija regula - 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai; <https://eur-lex.europa.eu/legal-content/LV/TXT/HTML/?uri=CELEX:32021R1060&qid=1625116684765&from=EN> [↑](#footnote-ref-3)
3. Vizuālās identitātes prasības un paraugi iekļauti Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās. Pieejamas: Esfondi.lv: <https://www.esfondi.lv/vadlinijas> [↑](#footnote-ref-4)
4. Eiropas Sociālā fonda Plus, Eiropas Reģionālās attīstības fonda, Kohēzijas fonda, Taisnīgas pārkārtošanās fonda [↑](#footnote-ref-5)
5. Tirgus izpēte var notikt dažādos veidos, piemēram, izsūtot e-pastus potenciālajiem piegādātājiem, veicot telefonisku aptauju, balstoties uz ekspertu slēdzieniem u.tml., nepieciešams nodrošināt tirgus izpētes dokumentēšanu, lai būtu pierādījums tam, kā notikusi attiecīgā pretendenta izvēle. [↑](#footnote-ref-6)
6. SAM rādītāju metodoloģijas aprakstā sabiedriskās ēkas ir definētas kā ēkas, kas pieder valsts iestādēm, un ēkas, kas pieder bezpeļņas organizācija. Bezpeļņas organizācija ir juridiska persona, kas tiek organizēta un darbojas kolektīvā, sabiedriskā vai sociālā labā, atšķirībā no organizācijas, kas darbojas kā uzņēmums, kuras mērķis ir gūt peļņu tās īpašniekiem. [↑](#footnote-ref-7)